b'\n_START_ARTICLE_\nSidelinjeorgan\n_START_PARAGRAPH_\nSidelinjeorgan eller sidelinje er sanseorgan hos fisk som blir brukt til \xc3\xa5 registrere bevegelser og trykkendringer i det omgivende vannet. Sidelinjen er vanligvis synlig som en linje langs sidene av fisken, fra hodet og helt bak til halefinnen. P\xc3\xa5 selve hodet er gjerne linjen forgrenet. Hos noen arter er deler av sidelinjeorganet modifisert til elektroreseptorer som kan registrere elektriske utladninger i omgivelsene._NEWLINE_De fleste larver hos amfibiene har ogs\xc3\xa5 et sidelinjeorgan, mens bare noen voksne amfibier har dette.'